               EUROOPAN KOMISSIO
            Bryssel 24.6.2019
            COM(2019) 296 final/2 – DOWNGRADED on 16.7.2019
            2019/0141(NLE)
            Ehdotus
            NEUVOSTON PÄÄTÖS
            korkealaatuisen naudanlihan autonomisen tuontitariffikiintiön avaamisesta 13 päivänä heinäkuuta 2009 annetussa asetuksessa (EY) N:o 617/2009 säädetyn tariffikiintiön osuuden myöntämistä Yhdysvalloille koskevan Amerikan yhdysvaltojen kanssa tehtävän sopimuksen allekirjoittamisesta Euroopan unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

                  Euroopan unionin avasi neuvoston asetuksen (EY) N:o 617/2009
                     1
                   nojalla korkealaatuisen naudanlihan vuotuisen tariffikiintiön (jäljempänä ”tariffikiintiö”) Euroopan komission ja Yhdysvaltojen välisen yhteisymmärryspöytäkirjan ja sen tarkistetun toisinnon mukaisesti. Kyseinen yhteisymmärryspöytäkirja on Amerikan yhdysvaltojen kanssa 21. lokakuuta 2013 tehty tarkistettu yhteisymmärryspöytäkirja sellaisista eläimistä saadun naudanlihan tuonnista, joille ei ole annettu tiettyjä kasvua edistäviä hormoneja, sekä korotetuista tulleista, joita Yhdysvallat soveltaa tiettyihin Euroopan unionin tuotteisiin
                     2
                  . Unioni ja Yhdysvallat toimittivat tarkistetun yhteisymmärryspöytäkirjan Maailman kauppajärjestön (WTO) riitojenratkaisuelimelle 14. huhtikuuta 2014. Siinä vahvistetaan etenemissuunnitelma, jonka tavoitteena on päästä WTO:ssa ratkaisuun lihaa ja lihatuotteita koskevassa riita-asiassa EC – Measures concerning Meat and Meat Products (Hormones) (DS26) (”EC-Hormones”).

                  Yhdysvallat toteutti joulukuussa 2016 toimia ottaakseen uudelleen käyttöön korotetut tullit tietyille EU:n tuotteille riita-asian DS26 yhteydessä. Tullien palauttamista koskeva menettely aloitettiin Yhdysvaltojen naudanliha-alan pyynnöstä, sillä se oli ilmaissut olevansa huolissaan tariffikiintiön täytäntöönpanosta.

                  Jotta korotettuja tulleja ei alettaisi kantamaan uudelleen tietyistä EU:n tuotteista, Euroopan unioni ja Yhdysvallat neuvottelivat tarkistetun yhteisymmärryspöytäkirjan toiminnasta sen IV artiklan 1 kohdan b alakohdan mukaisesti. Tässä yhteydessä  Yhdysvallat pyysi kiintiöosuutta tarkistetun yhteisymmärryspöytäkirjan nojalla avatusta tariffikiintiöstä.

                  On unionin edun mukaista myöntää Yhdysvalloille tariffikiintiöosuus, jotta molemmat osapuolet voisivat lopulta ilmoittaa WTO:n riitojenratkaisuelimelle päässeensä yhteisesti sovittuun ratkaisuun riita-asiassa DS26.

                  Neuvosto valtuutti komission 19. lokakuuta 2018 aloittamaan unionin puolesta neuvottelut Amerikan yhdysvaltojen kanssa tariffikiintiön toiminnasta, jotta Yhdysvalloille myönnettäisiin tariffikiintiöosuus ja jotta WTO:n riita-asiaan DS26 saataisiin lopullinen ratkaisu. Neuvottelut on saatu onnistuneesti päätökseen.

                  Lisäksi neuvosto valtuutti komission pyrkimään sovellettavien WTO-sääntöjen mukaisesti sopuun muiden merkittävien tariffikiintiötä käyttävien toimittajamaiden kanssa tariffikiintiön maakohtaisesta jakamisesta, siinä määrin kuin se on tarpeen. Kun tariffikiintiö jaetaan toimittajamaiden kesken, tariffikiintiötä jakavan osapuolen olisi GATT-sopimuksen artiklan XIII:2 noudattamiseksi pyrittävä saavuttamaan sopu tariffikiintiöosuuksista kaikkien merkittävien toimittajien kanssa. Sen varmistamiseksi, että tariffikiintiön maakohtainen jakaminen tapahtuu EU:n WTO-velvoitteita noudattaen, EU:n on haettavaa hyväksyntää muilta merkittäviltä tariffikiintiötä käyttäviltä toimittajamailta (Australia, Uruguay ja Argentiina). Komissio sai näiden merkittävien toimittajamaiden kirjallisen hyväksynnän tariffikiintiöosuuden myöntämiselle Yhdysvalloille 10., 20. ja 31. toukokuuta 2019 vastaanotetuilla hyväksyntäkirjeillä.

               •Yhdenmukaisuus muiden alaa koskevien politiikkojen säännösten kanssa

               Ei sovelleta.

               •Yhdenmukaisuus unionin muiden politiikkojen kanssa

               Ei sovelleta.

               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE

               •Oikeusperusta

               Euroopan unionin toiminnasta tehdyn sopimuksen (SEUT-sopimuksen) 207 artiklan 3 kohta ja 207 artiklan 4 kohdan ensimmäinen alakohta yhdessä 218 artiklan 5 kohdan kanssa.

               •Toissijaisuusperiaate (jaetun toimivallan osalta)

               Ei sovelleta, koska unionilla on yksinomainen toimivalta yhteisen kauppapolitiikan alalla (SEUT-sopimuksen 3 artiklan 1 kohdan e alakohta).

               •Suhteellisuusperiaate

               Ei sovelleta.

               •Toimintatavan valinta

               Kansainvälinen sopimus on asianmukainen toimintatapa tariffikiintiöosuuden myöntämiseksi Yhdysvalloille.

               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Jälkiarvioinnit/toimivuustarkastukset

               Ei sovelleta.

               •Sidosryhmien kuuleminen

               Ei sovelleta.

               •Asiantuntijatiedon keruu ja käyttö

               Ei sovelleta.

               •Vaikutustenarviointi

               Ei sovelleta.

               •Sääntelyn toimivuus ja yksinkertaistaminen

               Ei sovelleta.

               •Perusoikeudet

               Ei sovelleta.

               4.TALOUSARVIOVAIKUTUKSET

                  Ei ole.

               2019/0141 (NLE)

               Ehdotus

               NEUVOSTON PÄÄTÖS

               korkealaatuisen naudanlihan autonomisen tuontitariffikiintiön avaamisesta 13 päivänä heinäkuuta 2009 annetussa asetuksessa (EY) N:o 617/2009 säädetyn tariffikiintiön osuuden myöntämistä Yhdysvalloille koskevan Amerikan yhdysvaltojen kanssa tehtävän sopimuksen allekirjoittamisesta Euroopan unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 3 kohdan ja 207 artiklan 4 kohdan ensimmäisen alakohdan yhdessä 218 artiklan 5 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Euroopan unioni avasi asetuksen (EY) N:o 617/2009
                  3
                nojalla vuotuisen tariffikiintiön korkealaatuiselle naudanlihalle, jäljempänä ’tariffikiintiö’.

               (2)Neuvosto valtuutti 19 päivänä lokakuuta 2018 komission aloittamaan unionin puolesta neuvottelut Amerikan yhdysvaltojen kanssa tariffikiintiön toiminnasta, mukaan lukien tariffikiintiön maakohtainen jakaminen, jotta WTO:n riita-asiassa DS26 (”EC – Measures concerning Meat and Meat Products (Hormones)”) päästäisiin lopulliseen ratkaisuun.

               (3)Nämä Yhdysvaltojen kanssa käydyt neuvottelut saatiin onnistuneesti päätökseen 27 päivänä helmikuuta 2019.

               (4)Lisäksi neuvosto valtuutti komission pyrkimään sovellettavien WTO-sääntöjen mukaisesti sopuun muiden merkittävien tariffikiintiötä käyttävien toimittajamaiden kanssa tariffikiintiön maakohtaisesta jakamisesta, siinä määrin kuin se on tarpeen.

               (5)Muut merkittävät toimittajamaat vahvistivat kirjallisesti hyväksyvänsä edellä mainitun tariffikiintiön maakohtaisen jakamisen.

               (6)Sen vuoksi edellä mainittu sopimus olisi allekirjoitettava unionin puolesta sillä varauksella, että sopimuksen tekeminen saatetaan myöhemmin päätökseen,

               ON HYVÄKSYNYT TÄMÄN PÄÄTÖKSEN:

               1 artikla

               Hyväksytään unionin puolesta sellaisista eläimistä saadun naudanlihan tuontia, joille ei ole annettu tiettyjä kasvua edistäviä hormoneja, sekä korotettuja tulleja, joita Yhdysvallat soveltaa tiettyihin Euroopan unionin tuotteisiin, koskevassa Amerikan yhdysvaltojen ja Euroopan unionin välisessä tarkistetussa yhteisymmärryspöytäkirjassa (2014) tarkoitetun korkealaatuisen naudanlihan tariffikiintiöosuuden myöntämisestä Amerikan yhdysvalloille tehtävän Amerikan yhdysvaltojen ja Euroopan unionin välisen sopimuksen allekirjoittaminen sillä varauksella, että sopimuksen tekeminen saatetaan myöhemmin päätökseen
                  4
               .

               Sopimuksen teksti on liitetty tähän päätökseen.

               2 artikla

               Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

               .

               3 artikla

               Tämä päätös tulee voimaan päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Neuvoston asetus (EY) N:o 617/2009, annettu 13 päivänä heinäkuuta 2009, korkealaatuisen naudanlihan autonomisen tuontitariffikiintiön avaamisesta (EUVL L 182, 15.7.2009, s. 1).

                     (2)

                        EUVL L 27, 30.1.2014 s. 2.

                     (3)

                        Neuvoston asetus (EY) N:o 617/2009, annettu 13 päivänä heinäkuuta 2009, korkealaatuisen naudanlihan autonomisen tuontitariffikiintiön avaamisesta (EUVL L 182, 15.7.2009, s. 1).

                     (4)

                        Sopimuksen teksti julkaistaan yhdessä sen tekemistä koskevan päätöksen kanssa.

    ---documentbreak---

               EUROOPAN KOMISSIO
            Bryssel 24.6.2019
            COM(2019) 296 final/2 – DOWNGRADED on 16.7.2019
            LIITE
            asiakirjaan
            EhdotusNEUVOSTON PÄÄTÖS
            korkealaatuisen naudanlihan autonomisen tuontitariffikiintiön avaamisesta 13 päivänä heinäkuuta 2009 annetussa asetuksessa (EY) N:o 617/2009 säädetyn tariffikiintiön osuuden myöntämistä Yhdysvalloille koskevan Amerikan yhdysvaltojen kanssa tehtävän sopimuksen allekirjoittamisesta Euroopan unionin puolesta

               LIITE

               AMERIKAN YHDYSVALTOJEN JA

               EUROOPAN UNIONIN

               VÄLINEN SOPIMUS
               SELLAISISTA ELÄIMISTÄ SAADUN NAUDANLIHAN TUONTIA, JOILLE EI OLE ANNETTU TIETTYJÄ KASVUA EDISTÄVIÄ HORMONEJA, SEKÄ KOROTETTUJA TULLEJA, JOITA YHDYSVALLAT SOVELTAA

               TIETTYIHIN EUROOPAN UNIONIN TUOTTEISIIN, KOSKEVASSA
               AMERIKAN YHDYSVALTOJEN JA EUROOPAN UNIONIN VÄLISESSÄ TARKISTETUSSA YHTEISYMMÄRRYSPÖYTÄKIRJASSA (2014) TARKOITETUN KORKEALAATUISEN NAUDANLIHAN TARIFFIKIINTIÖOSUUDEN MYÖNTÄMISESTÄ AMERIKAN YHDYSVALLOILLE

               Amerikan yhdysvallat ja Euroopan unioni, jotka ovat sellaisista eläimistä saadun naudanlihan tuontia, joille ei ole annettu tiettyjä kasvua edistäviä hormoneja, sekä korotettuja tulleja, joita Yhdysvallat soveltaa tiettyihin Euroopan unionin tuotteisiin, koskevan Amerikan yhdysvaltojen ja Euroopan unionin välisen 21 päivänä lokakuuta 2013 tehdyn tarkistetun yhteisymmärryspöytäkirjan, jäljempänä ’vuoden 2014 yhteisymmärryspöytäkirja’ osapuolia, ovat sopineet seuraavaa:

               1 artikla

               Tavoitteet

               Sopimuksen tavoitteet ovat seuraavat:

               1.myönnetään Yhdysvalloille osuus vuoden 2014 yhteisymmärryspöytäkirjan II.4, II.5 ja VI artiklassa tarkoitetusta 45 000 tonnin suuruisesta tuotepainona ilmaistusta korkealaatuisen naudanlihan autonomisesta tariffikiintiöstä, jäljempänä ’tariffikiintiö’; ja

               2.täydennetään tai muutetaan tiettyjä vuoden 2014 yhteisymmärryspöytäkirjan III, IV, V, VII ja VIII artiklassa tarkoitettuja osapuolten oikeuksia ja velvoitteita.

               2 artikla

               Kiintiöosuudet

               1.Euroopan unioni myöntää Yhdysvalloille 35 000 tonnin osuuden 1 artiklassa tarkoitetusta 45 000 tonnin suuruisesta tariffikiintiöstä. Loput 10 000 tonnia ovat kaikkien muiden maiden käytettävissä. Osuudet jaetaan seitsemän vuoden aikana, jäljempänä ’täytäntöönpanokausi’, seuraavasti:

                        Yhdysvallat

                        Kaikki muut maat

                        Vuosi 1

                        18 500 tonnia

                        26 500 tonnia

                        Vuosi 2

                        23 000 tonnia

                        22 000 tonnia

                        Vuosi 3

                        25 400 tonnia

                        19 600 tonnia

                        Vuosi 4

                        27 800 tonnia

                        17 200 tonnia

                        Vuosi 5

                        30 200 tonnia

                        14 800 tonnia

                        Vuosi 6

                        32 600 tonnia

                        12 400 tonnia

                        Vuosi 7 ja sitä seuraavat vuodet

                        35 000 tonnia

                        10 000 tonnia

               2.Varmuuden vuoksi todettakoon, että vuoden 2014 yhteisymmärryspöytäkirjan II(1) artiklassa määrättyjä päävelvoitteita, mukaan lukien kiintiössä sovellettava tullittomuus (0 %), sovelletaan Yhdysvalloille myönnettävään tariffikiintiöosuuteen.

               3.Tariffikiintiön vuotuinen määrä jaetaan tasan neljän neljännesvuosittaisen osakauden kesken. Kiintiövuosi alkaa 1 päivänä heinäkuuta ja päättyy 30 päivänä kesäkuuta.

               Jos tämä sopimus tulee voimaan muuna päivänä kuin 1 päivänä heinäkuuta, täytäntöönpanokauden vuosi 1 alkaa kiintiövuoden seuraavan osakauden ensimmäisenä päivänä ja kestää neljän peräkkäisen osakauden ajan
                  1
               . Vuoden 1 ensimmäistä päivää edeltävien kyseisen kiintiövuoden osakausien aikana mahdollisesti käyttämättä jääneet määrät lisätään täytäntöönpanokauden vuoden 1 ensimmäiseen osakauteen. Kyseiset määrät lisätään Yhdysvaltojen ja kaikkien muiden maiden osuuksiin suhteessa niiden osuuteen tariffikiintiön kokonaismäärästä.

               3 artikla

               Kiintiön hallinnointi

               Euroopan unioni hallinnoi Yhdysvaltojen osuutta korkealaatuisen naudanlihan tariffikiintiöstä ensin tullutta palvellaan ensin -periaatetta noudattaen. Euroopan unioni tekee kaikkensa hallinnoidakseen Yhdysvaltojen tariffikiintiöosuutta siten, että tuojat voivat käyttää sen kokonaan. Tällä artiklalla korvataan vuoden 2014 yhteisymmärryspöytäkirjan III artikla.

               4 artikla

               Lihaa ja lihatuotteita koskeva riita EY:n ja Yhdysvaltojen välillä

               1.Yhdysvaltain kauppaneuvottelijan virasto saattaa päätökseen vuoden 1974 kauppalain, sellaisena kuin se on muutettuna, 306(c) §:n nojalla joulukuussa 2016 käynnistetyn menettelyn ja tekee päätöksen siitä, ettei toimia käynnistetä uudelleen asiakirjassa WT/DS26/21 annetun luvan soveltamiseksi. Yhdysvallat julkaisee päätöksensä viimeistään päivänä, jona 2 artiklassa määrätty vuodelle 1 eritelty maakohtainen kiintiöosuus tulee voimaan.

               2.Edellä 2 artiklan 1 kohdassa tarkoitetun täytäntöönpanokauden ja 4 artiklan 3 kohdassa tarkoitetun uudelleentarkastelukauden aikana sekä siihen asti, kun 4 artiklan 3 kohdassa tarkoitetusta keskinäisesti sovitusta ratkaisusta annetaan ilmoitus,

               (a)osapuolet eivät pyydä riitojen ratkaisusta annettuja sääntöjä ja menettelyjä koskevan WTO:n sopimuksen, jäljempänä ’riitojen ratkaisua koskeva sopimus’, 21.5 artiklan mukaisen paneelin perustamista riita-asian WT/DS26 ”European Communities – Measures concerning meat and meat products (Hormones)”, jäljempänä ’lihaa ja lihatuotteita koskeva riita EY:n ja Yhdysvaltojen välillä’ käsittelemiseksi;

               (b)Yhdysvallat ei keskeytä tariffimyönnytysten soveltamista Euroopan unioniin eikä sellaisten asiaankuuluvien velvoitteiden soveltamista Euroopan unioniin, joiden asettamiseen riita-asiassa ”lihaa ja lihatuotteita koskeva riita EY:n ja Yhdysvaltojen välillä” Maailman kauppajärjestön riitojenratkaisuelin antoi Yhdysvalloille luvan riitojen ratkaisusta annettuja sääntöjä ja menettelyjä koskevan WTO:n sopimuksen 22.7 artiklan soveltamista koskevassa asiakirjassa WT/DS26/21.

               3.Viimeistään kymmenen (10) vuotta tämän sopimuksen voimaantulon jälkeen Yhdysvallat ja EU tapaavat toisensa tarkastellakseen uudelleen tariffikiintiön toimintaa ja päästäkseen keskinäisesti sovittuun ratkaisuun, joka ilmoitetaan WTO:n riitojenratkaisuelimelle riitojen ratkaisua koskevan sopimuksen 3.6 artiklan mukaisesti uudelleentarkastelun päättymiseen mennessä. Uudelleentarkastelu on saatava päätökseen viimeistään 11 vuoden kuluttua sopimuksen voimaantulosta. Tällä määräyksellä korvataan vuoden 2014 yhteisymmärryspöytäkirjan IV artikla.

               4.Jos osapuolet eivät ole antaneet WTO:n riitojenratkaisuelimelle ilmoitusta tällaisesta keskinäisesti sovitusta ratkaisusta 11 vuoden kuluttua sopimuksen voimaantulosta, kumpi osapuoli tahansa voi lopettaa sopimuksen soveltamisen 6 artiklan 1 kohdan mukaisesti.

               5 artikla

               Paikalla tehtävät tarkastukset

               Komissio voi pyytää Yhdysvaltojen hallitusta hyväksymään, että komission edustajat tekevät paikalla tehtäviä tarkastuksia Yhdysvalloissa edellyttäen, että tällaiset paikalla tehtävät tarkastukset tehdään muiden maiden toimijoita syrjimättä. Tarkastukset tehdään yhdessä Yhdysvaltojen toimivaltaisten viranomaisten kanssa.

               6 artikla

               Irtisanominen ja vaikutukset

               1.Kumpi osapuoli tahansa voi irtisanoa tämän sopimuksen toiselle osapuolelle annettavalla kirjallisella ilmoituksella. Tämän sopimuksen soveltaminen lopetetaan kuuden kuukauden kuluttua päivästä, jona toinen osapuoli vastaanottaa kyseisen ilmoituksen. Sopimuksen irtisanominen ei tarkoita vuoden 2014 yhteisymmärryspöytäkirjan irtisanomista, elleivät osapuolet nimenomaisesti ilmoita tällaisesta aikeesta.

               2.Vuoden 2014 yhteisymmärryspöytäkirjan irtisanominen sen V.4 artiklan nojalla tarkoittaa tämän sopimuksen irtisanomista. Osapuolet noudattavat vuoden 2014 yhteisymmärryspöytäkirjan II artiklassa lueteltuja päävelvoitteita kuuden kuukauden ajan sen päivän jälkeen, jona mainitun pöytäkirjan V.4 artiklassa tarkoitettu irtisanomisilmoitus annetaan.

               3.Lukuun ottamatta sitä, että WTO:n riitojenratkaisuelimelle ei anneta 4 artiklan 3 kohdan mukaista ilmoitusta keskinäisesti sovitusta ratkaisusta, minkään tämän sopimuksen määräyksen ei voida tulkita muuttavan kummankaan osapuolen riitojen ratkaisua koskevan sopimuksen mukaisia oikeuksia tai velvoitteita riita-asiassa ”lihaa ja lihatuotteita koskeva riita EY:n ja Yhdysvaltojen välillä”.

               4.Minkään tämän sopimuksen määräyksen ei voida tulkita antavan oikeuksia tai asettavan velvoitteita osapuoleen sijoittautumattomille henkilöille eikä sallivan sitä, että tähän sopimukseen vedotaan suoraan osapuolten tuomioistuimissa ja kansallisissa oikeusjärjestelmissä.

               5.Tämä sopimus tulee voimaan ensimmäisenä päivänä sen päivän jälkeen, jona molemmat osapuolet ilmoittavat toisilleen sellaisten sisäisten menettelyjensä päätökseen saattamisesta, jotka ovat tarpeen osapuolten 2 artiklan ja 4 artiklan 1 kohdan mukaisten velvoitteiden noudattamisen varmistamiseksi.

               TÄMÄN VAKUUDEKSI allekirjoittaneet, hallitustensa siihen asianmukaisesti valtuuttamina, ovat allekirjoittaneet tämän sopimuksen.

               TEHTY <PAIKKA> PÄIVÄMÄÄRÄ kahtena kappaleena englannin kielellä, joka on tämän sopimuksen todistusvoimainen kieli.

               Amerikan yhdysvaltojen puolesta

                     Euroopan unionin puolesta

                     (1)

                        Selkeyden vuoksi todettakoon, että jos tämä sopimus tulee voimaan kiintiövuoden osakauden n alussa, vuoden 1 määrä on käytettävissä neljän seuraavan osakauden ajan siten, että määrä jaetaan tasan kyseisten osakausien välillä alkaen kiintiövuoden osakaudesta n ja päättyen seuraavan kiintiövuoden osakauteen n-1. Vuodesta 2 alkaen määrät ovat käytettävissä neljän seuraavan osakauden ajan siten, että määrä jaetaan tasan kyseisten osakausien välillä alkaen seuraavan kiintiövuoden osakaudesta n.


               EUROOPAN KOMISSIO
            Bryssel 13.9.2019
            COM(2019) 416 final
            LIITE
            asiakirjaan
            Ehdotus neuvoston päätökseksi
            kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteessä 9 (”Maahantulon helpottaminen”) olevan 9 luvun tarkistamiseen matkustajarekisteritietoja koskevien standardien ja suositeltujen menettelytapojen osalta

               LIITE

               Kansainvälisen siviili-ilmailujärjestön neuvostossa Euroopan unionin puolesta otettava kanta kansainvälisen siviili-ilmailun yleissopimuksen liitteessä 9 (”Maahantulon helpottaminen”) olevan 9 luvun tarkistamiseen matkustajarekisteritietoja koskevien standardien ja suositeltujen menettelytapojen osalta

               Yleiset periaatteet

               Kansainvälisen siviili-ilmailujärjestön (ICAO) toiminnan puitteissa tehtävän, Chicagon yleissopimuksen liitteessä 9 (”Maahantulon helpottaminen”) olevan 9 luvun tarkistuksen osalta, joka koskee matkustajarekisteritietoihin (PNR) sovellettavien standardien ja suositeltujen menettelytapojen kehittämistä, jäsenvaltiot, jotka toimivat yhdessä unionin edun mukaisesti,

               (a)toimivat unionin PNR-politiikan tavoitteiden mukaisesti erityisesti turvallisuuden varmistamiseksi, ihmisten hengen ja turvallisuuden suojelemiseksi ja perusoikeuksien, erityisesti yksityisyyttä ja henkilötietojen suojaa koskevien oikeuksien, täysimääräisen kunnioittamisen varmistamiseksi;

               (b)lisäävät kaikkien ICAOn sopimusvaltioiden tietoisuutta PNR-tietojen siirtoon liittyvistä unionin normeista ja periaatteista, jotka perustuvat asiaa koskevaan unionin lainsäädäntöön ja Euroopan unionin tuomioistuimen oikeuskäytäntöön;

               (c)edistävät sellaisten monenvälisten ratkaisujen kehittämistä, jotka ovat perusoikeuksien mukaisia ja jotka koskevat PNR-tietojen siirtämistä lentoyhtiöiden toimesta lainvalvontaviranomaisille, oikeusvarmuuden takaamiseksi, perusoikeuksien kunnioittamiseksi ja lentoliikenteen harjoittajille asetettujen velvoitteiden virtaviivaistamiseksi;

               (d)edistävät PNR-tietojen ja niiden käsittelyn tulosten vaihtoa ICAOn sopimusvaltioiden välillä silloin, kun tätä pidetään tarpeellisena terrorismirikosten tai vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten, perusoikeuksia ja -vapauksia täysimääräisesti kunnioittaen;

               (e)tukevat edelleen ICAOa sen kehittäessä PNR-tietojen keruuta, käyttöä, käsittelyä ja suojaamista koskevia standardeja 21 päivänä joulukuuta 2017 annetun Yhdistyneiden kansakuntien turvallisuusneuvoston päätöslauselman 2396 (2017) mukaisesti;

               (f)tukevat edelleen kaikkien ICAOn sopimusvaltioiden valmiuksien kehittämistä, jotta ne voivat kerätä, käsitellä ja analysoida PNR-tietoja ICAOn standardien ja suositeltujen menettelytapojen mukaisesti sekä varmistaa, että kaikki niiden toimivaltaiset kansalliset viranomaiset käyttävät ja niille toimitetaan PNR-tietoja ihmisoikeuksia ja perusvapauksia täysimääräisesti kunnioittaen estääkseen, paljastaakseen ja tutkiakseen terrorismirikoksia ja niihin liittyvää matkustamista, kuten 21 päivänä joulukuuta 2017 annetussa Yhdistyneiden kansakuntien turvallisuusneuvoston päätöslauselmassa 2396 (2017) edellytetään;

               (g)edistävät sellaisten olosuhteiden syntymistä, joissa kansainvälinen lentoliikenne voi kehittyä avoimilla ja vapautetuilla maailmanmarkkinoilla ja kasvaa ilman, että turvallisuus heikkenee, varmistaen samalla asianmukaisten suojatoimien käyttöönoton.

               Suuntaviivat

               Jäsenvaltioiden on, toimien yhdessä unionin etujen mukaisesti, tuettava seuraavien standardien ja periaatteiden sisällyttämistä ICAOn tuleviin, PNR-tietoja koskeviin standardeihin ja suositeltuihin menettelytapoihin:

               1.PNR-tietojen siirtämistä koskevat säännöt:

               (a)Siirtotapa: Liikenteenharjoittajien järjestelmiin sisältyvien henkilötietojen suojaamiseksi ja sen varmistamiseksi, että ne pysyvät näiden järjestelmien valvonnassa, tiedot olisi siirrettävä ainoastaan työntöjärjestelmää (push system) käyttäen.

               (b)Yhteyskäytännöt: PNR-tietojen siirrossa olisi kannustettava käyttämään soveltuvia, suojattuja ja avoimen standardin yhteyskäytäntöjä, jotka ovat osa kansainvälisesti hyväksyttyjä viiteyhteyskäytäntöjä, tarkoituksena lisätä vähitellen niiden käyttöä ja lopulta korvata kaupalliset standardit.

               (c)Tietojen siirtotiheys: PNR-tietojen siirtotiheys ja siirron ajankohta eivät saisi aiheuttaa liikenteenharjoittajille kohtuutonta rasitetta, ja siirrot olisi rajoitettava siihen, mikä on ehdottoman välttämätöntä lainvalvonnan ja rajaturvallisuuden kannalta, jotta voidaan torjua terrorismia ja vakavaa rikollisuutta.

               (d)Ei lisätietojen keräämisvelvoitetta liikenteenharjoittajille: Liikenteenharjoittajia ei pitäisi vaatia keräämään lisää PNR-tietoja verrattuna siihen, mitä ne jo keräävät, tai keräämään tietyntyyppisiä tietoja, vaan ainoastaan siirtämään tiedot, joita ne keräävät jo nyt osana liiketoimintaansa.

               2.PNR-tietojen käsittelyä koskevat säännöt:

               (a)Tietojen siirron ja käsittelyn aikataulu: Kyseessä olevien henkilöiden yksityisyyden suojaa koskevat asianmukaiset takeet huomioon ottaen PNR-tiedot voidaan asettaa saataville hyvissä ajoin ennen lennon saapumista tai lähtemistä ja näin ollen antaa viranomaisille enemmän aikaa käsitellä ja analysoida tietoja sekä mahdollisesti ryhtyä toimiin.

               (b)Vertailu ennalta määritettyihin kriteereihin ja tietokantoihin: Viranomaisten olisi käsiteltävä PNR-tietoja käyttäen näyttöön perustuvia kriteerejä ja tietokantoja, jotka ovat merkityksellisiä terrorismin ja vakavan rikollisuuden torjunnan kannalta.

               3.Henkilötietojen tietosuoja:

               (a)Käsittelyn lainmukaisuus, oikeudenmukaisuus ja avoimuus: Henkilötietojen käsittelylle on oltava lainmukainen perusta, jotta henkilöt ovat tietoisia henkilötietojensa käsittelyyn liittyvistä riskeistä, suojatoimista ja oikeuksista sekä siitä, miten he voivat käyttää henkilötietojen käsittelyyn liittyviä oikeuksiaan.

               (b)Käyttötarkoituksen rajoittaminen: Tarkoitukset, joita varten viranomaiset voivat käyttää PNR-tietoja, olisi määritettävä selkeästi, eivätkä ne saisi olla laajempia kuin mikä on tarpeen tavoitteiden saavuttamiseksi, erityisesti lainvalvonta- ja rajaturvallisuustarkoituksissa terrorismin ja vakavan rikollisuuden torjumiseksi.

               (c)PNR-tietojen laajuus: Lentoyhtiöiden siirtämien PNR-dataelementit olisi yksilöitävä selkeästi ja lueteltava tyhjentävästi. Tämä luettelo olisi standardoitava sen varmistamiseksi, että tällaiset tiedot pidetään mahdollisimman vähäisinä, samalla kun estetään arkaluonteisten tietojen, kuten henkilön rotua tai etnistä alkuperää, poliittisia mielipiteitä tai uskonnollista tai filosofista vakaumusta, ammattiliiton jäsenyyttä, terveydentilaa, seksuaalielämää tai seksuaalista suuntautumista koskevien tietojen käsittely.

               (d)PNR-tietojen käyttö: PNR-tietojen jatkokäsittely olisi rajoitettava alkuperäisen siirron tarkoituksiin, sen olisi perustuttava objektiivisiin kriteereihin ja siinä olisi otettava huomioon aineelliset ja menettelylliset edellytykset henkilötietojen siirtoa koskevien vaatimusten mukaisesti.

               (e)PNR-tietojen automaattinen käsittely: Automaattisen käsittelyn olisi perustuttava objektiivisiin, syrjimättömiin ja luotettaviin, ennalta määritettyihin kriteereihin, eikä sitä saisi käyttää yksinomaisena perusteena päätöksille, joilla on kielteisiä oikeusvaikutuksia tai jotka vaikuttavat vakavasti henkilöön.

               (f)Tietojen säilyttäminen: PNR-tietojen säilytysajan olisi oltava rajoitettu, eikä se saisi olla pidempi kuin on tarpeen alkuperäisen tavoitteen saavuttamiseksi. Tietojen poistaminen olisi varmistettava alkuperämaan oikeudellisten vaatimusten mukaisesti. Säilytysajan päätyttyä PNR-tiedot olisi poistettava tai anonymisoitava.

               (g)PNR-tietojen luovuttaminen valtuutetuille viranomaisille: PNR-tietoja voidaan luovuttaa tapauskohtaisesti edelleen saman valtion muille viranomaisille tai muille ICAOn sopimusvaltioille vain, jos vastaanottava viranomainen suorittaa terrorismin tai vakavan kansainvälisen rikollisuuden torjuntaan liittyviä tehtäviä ja varmistaa saman suojan kuin tiedot antava viranomainen.

               (h)Tietoturva: PNR-tietojen turvallisuuden, luottamuksellisuuden ja eheyden suojelemiseksi on toteutettava asianmukaisia toimenpiteitä.

               (i)Läpinäkyvyys ja ilmoittaminen: Henkilöille olisi ilmoitettava heidän PNR-tietojensa käsittelystä ja tiedotettava heidän käytettävissään olevista oikeuksista ja muutoksenhakukeinoista, jollei välttämättömistä ja oikeasuhteisista rajoituksista muuta johdu.

               (j)Pääsy tietoihin sekä tietojen oikaiseminen ja poistaminen: Henkilöillä olisi oltava oikeus tutustua itseään koskeviin PNR-tietoihin ja oikeus niiden oikaisuun, jollei välttämättömistä ja oikeasuhteisista rajoituksista muuta johdu.

               (k)Muutoksenhaku: Henkilöillä olisi oltava oikeus tehokkaaseen hallinnolliseen ja oikeudelliseen muutoksenhakuun, jos he katsovat, että heidän oikeuttaan yksityisyyteen ja tietosuojaan on loukattu.

               (l)Valvonta ja vastuuvelvollisuus: PNR-tietoja käyttävien viranomaisten olisi oltava vastuussa riippumattomalle julkiselle viranomaiselle, joka valvoo niitä ja jolla on tehokkaat tutkinta- ja täytäntöönpanovaltuudet ja jonka olisi voitava suorittaa tehtävänsä ilman, että siihen vaikutettaisiin, erityisesti lainvalvonnasta vastaavien viranomaisten taholta.

               4.PNR-tietojen vaihto lainvalvontaviranomaisten kesken:

               (a)Tietojen vaihdon edistäminen: PNR-tietojen tapauskohtaista vaihtoa ICAOn eri sopimusvaltioiden lainvalvontaviranomaisten välillä olisi edistettävä, jotta voidaan parantaa terrorismin ja vakavan rikollisuuden ennalta estämistä, paljastamista, tutkintaa ja syytteeseenpanoa koskevaa kansainvälistä yhteistyötä.

               (b)Tietojen vaihdon turvallisuus: Tietojen vaihto olisi toteutettava asianmukaisten kanavien kautta, joilla varmistetaan riittävä tietoturva, ja sen olisi oltava täysin henkilötietojen suojaa koskevien kansainvälisten ja kansallisten oikeudellisten kehysten mukaista.

    ---documentbreak---

               EUROOPAN KOMISSIO
            Bryssel 13.9.2019
            COM(2019) 416 final
            2019/0195(NLE)
            Ehdotus
            NEUVOSTON PÄÄTÖS
            kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteessä 9 (”Maahantulon helpottaminen”) olevan 9 luvun tarkistamiseen matkustajarekisteritietoja koskevien standardien ja suositeltujen menettelytapojen osalta

               PERUSTELUT

               1.Ehdotuksen kohde

               Tämä ehdotus koskee päätöstä Kansainvälisen siviili-ilmailujärjestön (ICAO) elimissä Euroopan unionin puolesta otettavan kannan vahvistamisesta, silloin kun näiden elinten on määrä hyväksyä kansainvälisen siviili-ilmailun yleissopimuksen, jäljempänä ’Chicagon yleissopimus’, liitteessä 9 (”Maahantulon helpottaminen”) olevan 9 luvun suunnitellut muutokset, jotta voidaan vahvistaa uudet, matkustajarekisteritietoja (PNR) koskevat ICAOn vaatimukset.

               2.Ehdotuksen tausta

               2.1.Kansainvälisen siviili-ilmailun yleissopimus (’Chicagon yleissopimus’)

               Chicagon yleissopimuksen tavoitteena on säännellä kansainvälistä lentoliikennettä. Sopimus tuli voimaan 4. huhtikuuta 1947, ja sillä perustettiin Kansainvälinen siviili-ilmailujärjestö (ICAO).

               Kaikki EU:n jäsenvaltiot ovat Chicagon yleissopimuksen sopimuspuolia.

               2.2.Kansainvälinen siviili-ilmailujärjestö

               ICAO on Yhdistyneiden kansakuntien erityisjärjestö. Järjestön tavoitteena on kehittää kansainvälisen lentoliikenteen periaatteita ja tekniikoita sekä edistää kansainvälisen lentoliikenteen suunnittelua ja kehittämistä.

               ICAOn neuvosto on ICAOn pysyvä elin, ja sen jäseninä ovat 36 sopimusvaltiota, jotka ICAOn yleiskokous valitsee kolmeksi vuodeksi. ICAOn neuvostossa on kaudella 2016–2019 seitsemän EU:n jäsenvaltiota.

               Chicagon yleissopimuksen 54 artiklassa lueteltuihin ICAOn neuvoston pakollisiin tehtäviin kuuluu Chicagon yleissopimuksen liitteiksi otettavien kansainvälisten standardien ja suositeltujen menettelytapojen (SARP) hyväksyminen.

               ICAOn neuvosto myös kutsuu koolle yleiskokouksen, joka on ICAOn täysivaltainen elin. ICAOn yleiskokous kokoontuu vähintään kerran kolmessa vuodessa ja vahvistaa organisaation poliittisen suunnan tulevalle kolmivuotiskaudelle. ICAOn 40. yleiskokous pidetään 24. syyskuuta – 4. lokakuuta Montrealissa Kanadassa.

               2.3.Suunniteltu ICAOn säädös

               ICAOn neuvosto hyväksyy Chicagon yleissopimuksen 54 artiklan l alakohdan mukaisesti standardit ja suositellut menettelytavat (SARP). PNR-tietoja koskevat standardit ja suositellut menettelytavat sisältyvät Chicagon yleissopimuksen liitteessä 9 (”Maahantulon helpottaminen”) olevan 9 luvun A ja D osaan. Niitä täydentävät lisäohjeet, erityisesti ICAOn asiakirja nro 9944, jossa esitetään matkustajarekisteritietoja (PNR) koskevat suuntaviivat
                  1
               . PNR-tiedot ovat matkustajien henkilötietoja, joita lentoyhtiöt keräävät liiketoimintaansa varten, toisin kuin muut matkustamiseen liittyvät tiedot, jotka kerätään hallitusten puolesta, kuten matkustajien ennakkotiedot.

               Yhdistyneiden kansakuntien turvallisuusneuvoston 21. joulukuuta antamassa päätöslauselmassa 2396 edellytetään, että YK:n jäsenvaltiot ”kehittävät ICAOn standardien ja suositeltujen menettelytapojen edistämiseksi valmiuksia kerätä, käsitellä ja analysoida matkustajarekisteritietoja (PNR) sekä varmistavat, että niiden toimivaltaiset kansalliset viranomaiset käyttävät ja niille toimitetaan PNR-tietoja kunnioittaen täysimääräisesti ihmisoikeuksia ja perusvapauksia”. Lisäksi päätöslauselmassa kehotetaan ICAOta ”työskentelemään yhdessä jäsenvaltioidensa kanssa PNR-tietojen keruuta, käyttöä, käsittelyä ja suojaamista koskevan standardin laatimiseksi”
                  2
               .

               Tässä yhteydessä Euroopan unionin neuvosto hyväksyi 18. heinäkuuta 2019 tiedonannon matkustajarekisteritietojen (PNR) keruuta, käyttöä, käsittelyä ja suojaamista koskevista standardeista ja periaatteista esitettäväksi ICAOn yleiskokouksen 40. istunnossa. Tämä tiedonanto on toimitettu Euroopan siviili-ilmailukonferenssille (ECAC) kuulemista varten.

               ICAOn ilmakuljetuskomitea (ATC) perusti maaliskuussa 2019 maahantulon helpottamista käsittelevän paneelin työryhmän (Facilitation Panel Task Force). Sen tehtävänä on tarkastella Yhdistyneiden kansakuntien turvallisuusneuvoston päätöslauselman 2396 (2017) mukaisesti ehdotuksia standardeiksi ja suositelluiksi menettelytavoiksi, jotka koskevat PNR-tietojen keruuta, käyttöä, käsittelyä ja suojaamista. Työryhmän tehtävänä on a) tarkastella Chicagon yleissopimuksen liitteessä 9 olevaan 9 lukuun nykyisin sisältyviä, PNR-tietoja koskevia standardeja ja suositeltuja menettelytapoja; b) määrittää, onko niitä täydennettävä uusilla standardeilla ja menettelytavoilla ja/tai ohjeilla, ottaen huomioon turvallisuusneuvoston päätös ja näkökohdat; ja c) laatia tarpeen mukaan uusia säännöksiä (standardeja, suositeltuja menettelytapoja ja/tai ohjeita), jotka koskevat PNR-tietojen keruuta, käyttöä, käsittelyä ja suojaamista.

               Neuvottelut ICAOn PNR-tietoja koskevien standardien ja suositeltujen menettelytapojen tarkistamisesta ovat vielä alkuvaiheessa. Kun uudet standardit on hyväksytty, ne sitovat kaikkia ICAOn jäseniä, myös kaikkia EU:n jäsenvaltioita, Chicagon yleissopimuksen mukaisesti ja sen määrittämissä rajoissa. Jos sopimusvaltiot aikovat poiketa standardista, niiden on Chicagon yleissopimuksen 38 artiklan mukaan ilmoitettava siitä ICAOlle eroavaisuuksien ilmoittamista koskevan mekanismin mukaisesti.

               2.4.EU:n oikeudellinen kehys

               PNR-tietojen käsittely on keskeinen väline EU:n yhteisessä toiminnassa terrorismin ja vakavan rikollisuuden torjumiseksi ja turvallisuusunionin luomisessa. Epäilyttävien matkustustapojen tunnistaminen ja jäljittäminen PNR-tietojen käsittelyn avulla todisteiden keräämiseksi ja tarvittaessa vakavaan rikokseen syyllistyneiden ja heidän apuriensa löytämiseksi sekä rikollisverkostojen paljastamiseksi on osoittautunut olennaisen tärkeäksi terrorismirikosten ja vakavien rikosten ennalta estämisen, paljastamisen ja tutkinnan sekä tällaisiin rikoksiin liittyvien syytetoimien kannalta.

               Euroopan parlamentti ja neuvosto antoivat 27. huhtikuuta 2016 direktiivin (EU) 2016/681 PNR-tietojen käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten
                  3
               . Direktiivin nojalla kansalliset viranomaiset saavat suoran pääsyn lentoyhtiöiden hallussa oleviin keskeisiin tietoihin niin, että tietosuojaoikeudet otetaan täysimääräisesti huomioon. Se tarjoaa kaikille jäsenvaltioille tärkeän välineen terrorismin ja vakavien rikosten, kuten huumausaine- ja ihmiskaupan sekä lasten seksuaalisen hyväksikäytön, ehkäisemiseksi, paljastamiseksi ja tutkimiseksi. Määräaika, johon mennessä jäsenvaltioiden oli saatettava PNR-direktiivi osaksi kansallista lainsäädäntöään, oli 25. toukokuuta 2018
                  4
               .

               Jotta voitaisiin helpottaa lentoliikenteen harjoittajien yhdistämistä jäsenvaltioiden matkustajatietoyksiköihin, jotka ovat vastuussa PNR-tietojen keruusta ja käsittelystä, Euroopan komissio antoi 28. huhtikuuta 2017 täytäntöönpanopäätöksen yhteisistä yhteyskäytännöistä ja tietomuodoista, joita käytetään, kun lentoliikenteen harjoittajat siirtävät PNR-tietoja jäsenvaltioille
                  5
               . Täytäntöönpanopäätös tuli voimaan huhtikuussa 2018.

               EU:n ja kolmansien maiden välillä on voimassa kaksi kansainvälistä sopimusta PNR-tietojen käsittelystä ja siirtämisestä (Australian
                  6
                ja Yhdysvaltojen
                  7
                kanssa). Euroopan unionin tuomioistuin antoi 26. heinäkuuta 2017 lausunnon suunnitellusta EU:n ja Kanadan välisestä sopimuksesta, joka allekirjoitettiin 25. kesäkuuta 2014
                  8
               . Tuomioistuin katsoi, että sopimusta ei voida suunnitellussa muodossa tehdä, koska osa sen määräyksistä oli ristiriidassa EU:n tunnustamien yksityisyyttä ja henkilötietojen suojaa koskevien perusoikeuksien kanssa. Erityisesti tuomioistuin vahvisti oikeudelliset vaatimukset, jotka koskevat riippumattoman viranomaisen suorittamaa valvontaa, arkaluonteisia tietoja, PNR-tietojen automaattista käsittelyä, PNR-tietojen käsittelyn tarkoitusta sekä PNR-tietojen säilyttämistä, käyttöä, luovuttamista ja edelleensiirtoa. Uudet PNR-neuvottelut aloitettiin Kanadan kanssa kesäkuussa 2018 komission neuvostolta joulukuussa 2017 saaman valtuutuksen nojalla. Montrealissa 17.–18. heinäkuuta 2019 pidetyssä EU:n ja Kanadan välisessä 17. huippukokouksessa EU ja Kanada olivat tyytyväisiä siihen, että ne olivat saaneet neuvottelut päätökseen. Kanada huomautti oikeudellisen uudelleentarkastelun vaatimuksestaan, ja osapuolet sitoutuivat saattamaan sopimuksen valmiiksi mahdollisimman pian ottaen huomioon kyseisen uudelleentarkastelun ja tunnustivat sopimuksen keskeisen aseman turvallisuuden lisäämisessä samalla, kun varmistetaan yksityisyyden ja henkilötietojen suoja.

               Yhä useammat kolmannet maat keräävät PNR-tietoja lentoliikenteen harjoittajilta, ja useat niistä ovat viime vuosina ottaneet yhteyttä komissioon, jotta ne voisivat tehdä EU:n kanssa kansainvälisen PNR-sopimuksen. Ilman oikeusperustaa lentoliikenteen harjoittajat joutuvat lainvalintatilanteeseen ja niitä uhkaavat sakot ja muut seuraamukset. Lisäksi EU:n jäsenvaltiot pyytävät PNR-direktiivin täytäntöönpanemiseksi kolmansien maiden lentoliikenteen harjoittajia siirtämään PNR-tietoja omille matkustajatietoyksiköilleen. Useat kolmannet maat ovat torjuneet tällaiset siirrot – ja toiset ovat uhanneet tehdä niin – vetoamalla vastavuoroisuuden puutteeseen, mikä heikentää EU:n PNR-mekanismin tehokkuutta.

               SEUT-sopimuksen 3 artiklan 2 kohdan mukaan unionilla on yksinomainen toimivalta ”tehdä kansainvälinen sopimus ... siltä osin kuin se voi vaikuttaa yhteisiin sääntöihin tai muuttaa niiden ulottuvuutta”. Kansainvälinen sopimus voi vaikuttaa yhteisiin sääntöihin tai muuttaa niiden ulottuvuutta, jos sopimuksen soveltamisala menee päällekkäin unionin lainsäädännön kanssa tai jos unionin oikeus kattaa sen suurelta osin. Sen arvioimiseksi, kattavatko yhteiset säännöt suurelta osin tietyn alan, on lisäksi otettava huomioon paitsi unionin lainsäädäntö, sellaisena kuin se on tällä hetkellä kyseisellä alalla, myös sen tuleva kehitys siltä osin kuin sitä on mahdollista ennakoida arviointiajankohtana.

               Edellä mainittujen yhteisten sääntöjen ja direktiivin 2016/681 19 artiklan
                  9
                mukaisesti tehtävän uudelleentarkastelun perusteella voidaan päätellä, että ehdotuksen soveltamisalaan kuuluvat asiat kuuluvat unionin yksinomaiseen toimivaltaan.

               3.Unionin puolesta otettava kanta

               Kun otetaan huomioon asian merkitys EU:n sisä- ja ulkopolitiikan kannalta ja edellä esitetty, on tarpeen vahvistaa unionin kanta PNR-tietojen siirtoihin ICAOn tasolla käynnissä olevia (monenvälisiä) toimia varten. EU:n olisi erityisesti pyrittävä siihen, että PNR-tietojen siirtämistä ja käsittelyä sekä henkilötietojen suojaa koskevat keskeiset periaatteet, jotka vahvistetaan yhteisessä kannassa, sisältyvät ICAOn uusiin PNR-standardeihin. Tältä osin on olennaisen tärkeää ohjata ICAOssa uusista PNR-standardeista käytäviä keskusteluja tavalla, joka on yhteensopiva EU:n sääntelykehyksen ja unionin tuomioistuimen asiaankuuluvan oikeuskäytännön kanssa erityisesti yksityisyyttä ja tietosuojaa koskevien perusoikeuksien osalta.

               Unionin kanta, joka koskee sekä ICAOn neuvoston lopullista päätöstä että muissa ICAOn elimissä käytäviä valmistelevia keskusteluja, määritetään tietosuojaa ja PNR-tietoja koskevan sovellettavan EU:n oikeudellisen kehyksen eli asetuksen (EU) 2016/679, direktiivin (EU) 2016/680 ja direktiivin (EU) 2016/681 sekä perussopimuksen ja perusoikeuskirjan mukaisesti, sellaisina kuin niitä tulkitaan Euroopan unionin tuomioistuimen asiaa koskevassa oikeuskäytännössä, erityisesti tuomioistuimen lausunnossa 1/15.

               4.Oikeusperusta

               4.1.Menettelyllinen oikeusperusta

               4.1.1.Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               SEUT-sopimuksen 218 artiklan 9 kohtaa sovelletaan riippumatta siitä, onko unioni kyseisen elimen jäsen tai kyseisen sopimuksen osapuoli
                  10
               .

               Ilmaisu ”säädökset, joilla on oikeusvaikutuksia” käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”
                  11
               .

               4.1.2.Soveltaminen tässä asiassa

               ICAOn neuvosto on sopimuksella (Chicagon yleissopimus) perustettu elin.

               Kaikki Chicagon yleissopimuksen liitteessä 9 olevaan 9 lukuun tehdyt muutokset, jotka ICAOn neuvosto on hyväksynyt yleissopimuksen 54 artiklan l alakohdan mukaisesti, muodostavat säädöksen, jolla on oikeusvaikutuksia. Tällainen muutos voi vaikuttaa ratkaisevasti unionin säännöstön sisältöön, erityisesti direktiiviin (EU) 2016/681, sekä EU:n ja kolmansien maiden välisiin voimassa oleviin ja tuleviin kansainvälisiin PNR-sopimuksiin.

               Suunnitellulla säädöksellä ei täydennetä eikä muuteta sopimuksen institutionaalisia rakenteita.

               Tämän vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.Aineellinen oikeusperusta

               4.2.1.Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               Kun suunnitellulla säädöksellä on samanaikaisesti useita tavoitteita tai kun siihen sisältyy useita osatekijöitä, joita ei voida erottaa toisistaan ja joista yksikään ei ole toisiin nähden liitännäinen, SEUT-sopimuksen 218 artiklan 9 kohdan nojalla annettavan päätöksen aineellisessa oikeusperustassa on poikkeuksellisesti mainittava kaikki asianmukaiset oikeusperustat.

               4.2.2.Soveltaminen tässä asiassa

               Suunnitellulla säädöksellä on tavoitteita ja siihen sisältyy osatekijöitä, jotka koskevat tietosuojaa ja poliisiyhteistyötä. Näitä suunnitellun säädöksen eri tekijöitä ei voida erottaa toisistaan eikä mikään niistä ole toiseen nähden liitännäinen.

               Sen vuoksi ehdotetun päätöksen aineellisena oikeusperustana ovat seuraavat säännökset: SEUT-sopimuksen 16 artiklan 2 kohta ja 87 artiklan 2 kohdan a alakohta.

               4.3.Päätelmät

               Ehdotetun päätöksen oikeusperustana tulisi olla SEUT-sopimuksen 16 artiklan 2 kohta ja 87 artiklan 2 kohdan a alakohta yhdessä SEUT‑sopimuksen 218 artiklan 9 kohdan kanssa.

               2019/0195 (NLE)

               Ehdotus

               NEUVOSTON PÄÄTÖS

               kansainvälisen siviili-ilmailujärjestön neuvostossa Euroopan unionin puolesta otettavasta kannasta kansainvälisen siviili-ilmailun yleissopimuksen liitteessä 9 (”Maahantulon helpottaminen”) olevan 9 luvun tarkistamiseen matkustajarekisteritietoja koskevien standardien ja suositeltujen menettelytapojen osalta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 16 artiklan 2 kohdan ja 87 artiklan 2 kohdan a alakohdan yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen,

               sekä katsoo seuraavaa:

               (1)Kansainvälistä siviili-ilmailua koskeva yleissopimus, jäljempänä ’Chicagon yleissopimus’, joka sääntelee kansainvälistä lentoliikennettä, tuli voimaan 4 päivänä huhtikuuta 1947. Sillä perustettiin kansainvälinen siviili-ilmailujärjestö (ICAO).

               (2)Jäsenvaltiot ovat Chicagon yleissopimuksen sopimusvaltioita ja ICAOn jäseniä, kun taas unionilla on tarkkailijan asema tietyissä ICAOn elimissä, myös yleiskokouksessa ja muissa teknisissä elimissä.

               (3)Chicagon yleissopimuksen 54 artiklan l alakohdan mukaan ICAOn neuvosto voi hyväksyä kansainvälisiä standardeja ja suositeltuja menettelytapoja (SARP).

               (4)Yhdistyneiden kansakuntien (YK) turvallisuusneuvosto päätti 21 päivänä joulukuuta 2017 antamassaan päätöslauselmassa 2396 (2017), että YK:n jäsenvaltioiden on ICAOn standardien ja suositeltujen menettelytapojen edistämiseksi kehitettävä valmiuksia kerätä, käsitellä ja analysoida matkustajarekisteritietoja (PNR) sekä varmistettava, että niiden toimivaltaiset kansalliset viranomaiset käyttävät ja niille toimitetaan PNR-tietoja kunnioittaen täysimääräisesti ihmisoikeuksia ja perusvapauksia terrorismirikosten ja niihin liittyvän matkustamisen estämiseksi, paljastamiseksi ja tutkimiseksi
                  12
               .

               (5)Lisäksi päätöslauselmassa 2396 (2017) kehotettiin ICAOta työskentelemään yhdessä YK:n jäsenvaltioiden kanssa PNR-tietojen keruuta, käyttöä, käsittelyä ja suojaamista koskevan standardin laatimiseksi.

               (6)PNR-tietoja koskevat standardit ja suositellut menettelytavat sisältyvät Chicagon yleissopimuksen liitteessä 9 (”Maahantulon helpottaminen”) olevan 9 luvun A ja D osaan. Niitä täydentävät lisäohjeet, erityisesti ICAOn asiakirja nro 9944, jossa esitetään matkustajarekisteritietoja (PNR) koskevat suuntaviivat.

               (7)ICAOn lentoliikennekomitea (ATC) perusti maaliskuussa 2019 työryhmän, joka koostuu ICAOn maahantulon helpottamista käsittelevässä paneelissa olevista jäsenvaltioiden asiantuntijoista, tarkastelemaan päätöslauselman 2396 (2017) mukaisesti ehdotuksia uusiksi standardeiksi ja suositelluiksi menettelytavoiksi, jotka koskevat PNR-tietojen keruuta, käyttöä, käsittelyä ja suojaamista. Useat unionin jäsenvaltiot ovat edustettuina työryhmässä. Komissio osallistuu työryhmään tarkkailijana. Työryhmän odotetaan esittävän loppuraporttinsa ICAOn lentoliikennekomitealle lokakuussa 2019.

               (8)ICAOn 40. yleiskokous pidetään 24 päivästä syyskuuta 4 päivään lokakuuta 2019. Yleiskokous määrittelee ICAOn poliittiset suuntaviivat tuleville vuosille, myös mahdollisesti PNR-tietoja koskevien uusien standardien ja suositeltujen menettelytapojen hyväksymisen osalta.

               (9)Neuvosto hyväksyi 18 päivänä heinäkuuta 2019 tiedonannon matkustajarekisteritietojen (PNR) keruuta, käyttöä, käsittelyä ja suojaamista koskevista standardeista ja periaatteista esitettäväksi ICAOn yleiskokouksessa. Tämä tiedonanto on toimitettu Euroopan siviili-ilmailukonferenssille (ECAC) kuulemista varten.

               (10)Tiedonannossa esitetään unionin kanta keskeisiin periaatteisiin, joiden avulla voitaisiin varmistaa, että yksityisyyteen ja tietosuojaan liittyviä perusoikeuksia koskevia perustuslaillisia ja sääntelyllisiä vaatimuksia kunnioitetaan käsiteltäessä PNR-tietoja terrorismin ja vakavan rikollisuuden torjumiseksi. ICAOta kehotetaan sisällyttämään tällaiset periaatteet mahdollisiin tuleviin PNR-standardeihin sekä PNR-tietoja koskeviin (tarkistettuihin) suuntaviivoihin (asiakirja 9944).

               (11)Unioni on hyväksynyt PNR-tietoja koskevat yhteiset säännöt eli direktiivin (EU) 2016/681
                  13
               , jonka soveltamisala on suurelta osin päällekkäinen suunniteltujen standardien ja suositeltujen menettelytapojen soveltamisalan kanssa. Tähän sisältyy erityisesti kattava sääntökokonaisuus, jolla turvataan yksityisyyttä ja henkilötietojen suojaa koskevat perusoikeudet, kun lentoliikenteen harjoittajat siirtävät PNR-tietoja jäsenvaltioille terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten.

               (12)EU:n ja kolmansien maiden välillä on voimassa kaksi kansainvälistä sopimusta PNR-tietojen käsittelystä ja siirtämisestä (Australian
                  14
                ja Yhdysvaltojen
                  15
                kanssa). Euroopan unionin tuomioistuin antoi 26 päivänä heinäkuuta 2017 lausunnon suunnitellusta EU:n ja Kanadan välisestä sopimuksesta, joka allekirjoitettiin 25 päivänä kesäkuuta 2014
                  16
               .

               (13)On aiheellista vahvistaa ICAOn neuvostossa ja valmistelevissa/teknisissä elimissä unionin puolesta otettava kanta, koska kaikki uudet PNR-tietoja koskevat standardit ja suositellut menettelytavat, erityisesti ICAOn neuvoston hyväksymät Chicagon yleissopimuksen liitteessä 9 (”Maahantulon helpottaminen”) olevaan 9 lukuun tehdyt muutokset, voivat vaikuttaa ratkaisevasti unionin säännöstön sisältöön erityisesti direktiivin (EU) 2016/681 sekä voimassa olevien kansainvälisten PNR-sopimusten osalta.

               (14)Liitteessä esitetty unionin kanta määritetään tietosuojaa ja PNR-tietoja koskevan sovellettavan unionin oikeudellisen kehyksen eli Euroopan parlamentin ja neuvoston asetuksen (EU) 2016/679
                  17
               , Euroopan parlamentin ja neuvoston direktiivin (EU) 2016/680
                  18
                ja Euroopan parlamentin ja neuvoston direktiivin (EU) 2016/681 sekä perussopimuksen ja perusoikeuskirjan mukaisesti, sellaisina kuin niitä tulkitaan Euroopan unionin tuomioistuimen asiaa koskevassa oikeuskäytännössä ja erityisesti unionin tuomioistuimen lausunnossa 1/15.

               (15)Unionin kannan esittävät ne unionin jäsenvaltiot, jotka ovat jäseninä ICAOn neuvostossa, toimien yhdessä.

               (16)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti nämä jäsenvaltiot ovat ilmoittaneet haluavansa osallistua tämän päätöksen hyväksymiseen ja soveltamiseen.]

                  TAI

                  [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti nämä jäsenvaltiot eivät osallistu tämän päätöksen hyväksymiseen, päätös ei sido näitä jäsenvaltioita eikä sitä sovelleta näihin jäsenvaltioihin, sanotun kuitenkaan rajoittamatta mainitun pöytäkirjan 4 artiklan soveltamista.]

                  TAI

                  [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Yhdistynyt kuningaskunta ei osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan, sanotun kuitenkaan rajoittamatta mainitun pöytäkirjan 4 artiklan soveltamista.]

                  Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Irlanti on (... päivätyllä kirjeellä) ilmoittanut haluavansa osallistua tämän päätöksen hyväksymiseen ja soveltamiseen.]

                  TAI

                  [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 3 artiklan mukaisesti Yhdistynyt kuningaskunta on (... päivätyllä kirjeellä) ilmoittanut haluavansa osallistua tämän päätöksen hyväksymiseen ja soveltamiseen.

                  Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.]

               (17)Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevien 1 ja 2 artiklan mukaisesti Tanska ei osallistu tämän päätöksen hyväksymiseen, päätös ei sido Tanskaa eikä sitä sovelleta Tanskaan,

               ON HYVÄKSYNYT TÄMÄN PÄÄTÖKSEN:

               1 artikla

               Kansainvälisessä siviili-ilmailujärjestössä, jäljempänä ’ICAO’, unionin puolesta otettava kanta matkustajarekisteritietoja koskevien standardien ja suositeltujen menettelytapojen hyväksymiseen, erityisesti tarkistamalla Chicagon yleissopimuksen liitteessä 9 (”Maahantulon helpottaminen”) olevaa 9 lukua, määritetään liitteessä.

               2 artikla

               Edellä 1 artiklassa tarkoitetun kannan esittävät ne unionin jäsenvaltiot, jotka ovat jäseninä ICAOn neuvostossa, toimien yhdessä.

               3 artikla

               Tämä päätös on osoitettu kaikille jäsenvaltioille.

               Tehty Brysselissä

                     Neuvoston puolesta

                     Puheenjohtaja

                     (1)

                        ICAO, Doc 9944 Guidelines on Passenger Name Record (PNR) Data, First Edition – 2010.

                     (2)

                        Turvallisuusneuvoston päätöslauselma 2396 (2017) palaavien terrorismiin syyllistyneiden vierastaistelijoiden aiheuttamista uhista kansainväliselle rauhalle ja turvallisuudelle.

                     (3)

                        Euroopan parlamentin ja neuvoston direktiivi (EU) 2016/681, annettu 27 päivänä huhtikuuta 2016, matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten (EUVL L 119, 4.5.2016, s. 132–149).

                     (4)

                        Ks. yhdeksästoista raportti edistymisestä kohti toimivaa ja todellista turvallisuusunionia (COM(2019) 353 final, 24.7.2019); raportissa käsitellään PNR-direktiivin täytäntöönpanon tilaa.

                     (5)

                        Komission täytäntöönpanopäätös (EU) 2017/759, annettu 28 päivänä huhtikuuta 2017, lentoliikenteen harjoittajien suorittamassa PNR-tietojen matkustajatietoyksiköille siirrossa käytettävistä yhteisistä yhteyskäytännöistä ja tietomuodoista (C/2017/2743, EUVL L 113, 29.4.2017. s. 48–51).

                     (6)

                        EUVL L 186, 14.7.2012, s. 4–16.

                     (7)

                        EUVL L 215, 11.8.2012, s. 5–14.

                     (8)

                        Unionin tuomioistuimen (suuri jaosto) 26. heinäkuuta 2017 antama lausunto 1/15, ECLI:EU:C:2017:592.

                     (9)

                        Kyseisen säännöksen mukaan ”komissio tarkastelee viimeistään toukokuussa 2020 uudelleen kaikkia tämän direktiivin osa-alueita”. Se ehdottaa tarvittaessa tarkistuksia (4 kohta).

                     (10)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 64 kohta.

                     (11)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (12)

                        S/RES/2396 (2017), annettu 21 päivänä joulukuuta 2017.

                     (13)

                        Euroopan parlamentin ja neuvoston direktiivi (EU) 2016/681, annettu 27 päivänä huhtikuuta 2016, matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten (EUVL L 119, 4.5.2016, s. 132).

                     (14)

                        EUVL L 186, 14.7.2012, s. 4–16.

                     (15)

                        EUVL L 215, 11.8.2012, s. 5–14.

                     (16)

                        Unionin tuomioistuimen (suuri jaosto) 26 päivänä heinäkuuta 2017 antama lausunto 1/15, ECLI:EU:C:2017:592.

                     (17)

                        Euroopan parlamentin ja neuvoston asetus (EU) 2016/679, annettu 27 päivänä huhtikuuta 2016, luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta (yleinen tietosuoja-asetus) (EUVL L 119, 4.5.2016, s. 1).

                     (18)

                        Euroopan parlamentin ja neuvoston direktiivi (EU) 2016/680, annettu 27 päivänä huhtikuuta 2016, luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta (EUVL L 119, 4.5.2016, s. 89).


               EUROOPAN KOMISSIO
            Bryssel 5.2.2020
            COM(2020) 42 final
            2020/0020(NLE)
            Ehdotus
            NEUVOSTON PÄÄTÖS
            Yhdistyneiden kansakuntien Euroopan talouskomission asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152, ehdotuksista maailmanlaajuisiin teknisiin sääntöihin (GTR) nro 3, 6 ja 16, ehdotuksesta muutoksiksi keskinäiseen päätöslauselmaan R.E.5 sekä ehdotuksista luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista

               PERUSTELUT

               1.EHDOTUKSEN KOHDE

               Tämä ehdotus koskee päätöstä, jolla vahvistetaan yhdessä Yhdistyneiden kansakuntien puitteissa toimivassa pysyvässä työryhmässä eli Yhdistyneiden kansakuntien Euroopan talouskomission ajoneuvoja koskevien sääntöjen yhdenmukaistamista käsittelevässä maailmanfoorumissa (työryhmä 29 eli WP.29) unionin puolesta otettava kanta. Kanta liittyy siihen, että kyseisen työryhmän on määrä hyväksyä muutoksia voimassa oleviin UNECE:n sääntöihin (vuoden 1958 tarkistettuun sopimukseen perustuvat E-säännöt) tai UNECE:n maailmanlaajuisiin teknisiin sääntöihin (rinnakkaissopimukseen perustuvat UN GTR -säännöt) sekä yhteen vuoden 1958 tarkistettuun sopimukseen perustuvaan päätöslauselmaan.

               2.EHDOTUKSEN TAUSTA

               2.1.Vuoden 1958 sopimus ja vuoden 1998 sopimus

               Yhdistyneiden kansakuntien Euroopan talouskomission (UNECE) sopimuksella pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) ja pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevalla sopimuksella (rinnakkaissopimus) pyritään poistamaan kaupan tekniset esteet UNECE:n sopimuspuolten välisestä moottoriajoneuvojen kaupasta ja varmistamaan tällaisten ajoneuvojen osalta korkeatasoinen turvallisuus ja ympäristönsuojelu. Vuoden 1958 tarkistettu sopimus tuli voimaan EU:ssa 24. maaliskuuta 1998 ja rinnakkaissopimus 15. helmikuuta 2000. Kummankin sopimuksen hallinnoinnista vastaa UNECE:n ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29).

               Euroopan unioni on näiden sopimusten sopimuspuoli.
                  1

               2.2. Yhdistyneiden kansakuntien Euroopan talouskomission (UNECE) ajoneuvoja koskevien sääntöjen yhdenmukaistamista käsittelevä maailmanfoorumi (työryhmä 29 eli WP.29)

               WP.29 tarjoaa yhtenäiset puitteet ajoneuvoja koskeville maailmanlaajuisesti yhdenmukaistetuille säännöille. WP.29 on Yhdistyneiden kansakuntien puitteissa toimiva pysyvä työryhmä, jolla on erityinen toimeksianto ja oma työjärjestys. Se toimii maailmanlaajuisena foorumina, jolla voidaan käydä avoimia keskusteluja moottoriajoneuvoja koskevista säännöistä ja jolla keskustellaan vuoden 1958 tarkistetun sopimuksen ja rinnakkaissopimuksen täytäntöönpanosta. Kaikki Yhdistyneiden kansakuntien jäsenmaat ja kaikki Yhdistyneiden kansakuntien jäsenmaiden perustamat alueelliset taloudelliset yhdentymisjärjestöt voivat osallistua täysimääräisesti WP.29:n toimintaan ja liittyä WP.29:n hallinnoimien ajoneuvoja koskevien sopimusten sopimuspuoliksi.

               UNECE WP.29:n kokoukset pidetään kolme kertaa vuodessa eli maalis-, kesä- ja marraskuussa. Kussakin kokouksessa vahvistetaan uusia E-sääntöjä, uusia UNECE:n maailmanlaajuisia teknisiä sääntöjä (UN GTR -sääntöjä), muutoksia voimassa oleviin vuoden 1958 tarkistettuun sopimukseen perustuviin E-sääntöihin ja päätöslauselmiin ja muutoksia rinnakkaissopimukseen perustuviin UN GTR -sääntöihin ja päätöslauselmiin tekniikan kehityksen ottamiseksi huomioon. Muutoksista käydään ennen kutakin WP.29:n kokousta tekniset keskustelut asianomaisissa WP.29:n apuelimissä.

               Sen jälkeen niistä äänestetään WP.29:ssä (vuoden 1958 tarkistettuun sopimukseen perustuvista ehdotuksista läsnä olevien ja äänestykseen osallistuvien sopimuspuolten määräenemmistöllä ja rinnakkaissopimukseen perustuvista ehdotuksista läsnä olevien ja äänestykseen osallistuvien sopimuspuolten yksimielisellä päätöksellä).

               Unionin puolesta otettava kanta, joka koskee uusia E- ja GTR-sääntöjä sekä niiden muutoksia, täydennyksiä ja oikaisuja, vahvistetaan ennen kutakin WP.29:n kokousta annettavalla SEUT-sopimuksen 218 artiklan 9 kohtaan perustuvalla neuvoston päätöksellä.

               2.3. Suunniteltu WP.29:n säädös

               Maaliskuun 10.–12. päivänä 2020 pidettävässä 180:nnessa kokouksessaan WP.29 voi hyväksyä ehdotukset muutoksiksi E-sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152, ehdotukset muutoksiksi maailmanlaajuisiin teknisiin sääntöihin (GTR) nro 3, 6 ja 16, ehdotuksen muutoksiksi konsolidoituun päätöslauselmaan R.E.5 sekä ehdotukset luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista.

               3. UNIONIN PUOLESTA OTETTAVA KANTA

               WP.29-järjestelmä vahvistaa ajoneuvostandardien kansainvälistä yhdenmukaistamista. Vuoden 1958 sopimus on tässä suhteessa olennainen, sillä sen ansiosta EU:n valmistajat voivat toimia yhteisten tyyppihyväksyntäsääntöjen pohjalta ja tietävät, että sopimuspuolet hyväksyvät niiden tuotteet kansallisen lainsäädäntönsä mukaisina. Järjestelmän ansiosta on esimerkiksi pystytty moottoriajoneuvojen yleisestä turvallisuudesta annetulla asetuksella (EY) N:o 661/2009 kumoamaan yli 50 EU-direktiiviä ja korvaamaan ne vuoden 1958 sopimuksen puitteissa laadituilla vastaavilla säännöillä.

               Vastaavaa mallia sovellettiin myös direktiiviin 2007/46/EY, jolla korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Kyseisen direktiivin antamisen jälkeen E-sääntöjä on yhä enemmän sisällytetty EU-tyyppihyväksyntää koskevaan unionin lainsäädäntöön.

               Kuuden kuukauden kuluttua siitä, kun WP.29 on hyväksynyt ehdotukset E-sääntöihin tehtäviksi muutoksiksi tai uusiksi E-säännöiksi ja kun UNECE:n pääsihteeri on antanut nämä säädökset tiedoksi sopimuspuolille, ne voivat, elleivät määrävähemmistön muodostavat sopimuspuolet ole esittäneet vastalauseita, tulla voimaan ja ne voidaan saattaa osaksi kunkin sopimuspuolen asianomaisia kansallisia sääntöjä. EU:ssa osaksi lainsäädäntöä saattaminen saadaan päätökseen, kun säädökset on julkaistu EU:n virallisessa lehdessä.

               Sen vuoksi on syytä vahvistaa unionin kanta

               –ehdotuksiin muutoksiksi E-sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152,

               –ehdotuksiin muutoksiksi maailmanlaajuisiin teknisiin sääntöihin (GTR) nro 3, 6 ja 16,

               –ehdotukseen muutoksiksi keskinäiseen päätöslauselmaan R.E.5 sekä

               –ehdotuksiin luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista,

               jotka on toimitettu äänestettäväksi 10.–12. maaliskuuta 2020 pidettävään WP.29:n kokoukseen.

               Unionin olisi tuettava edellä mainittuja säädöksiä, koska ne ovat täysin unionin sisämarkkinapolitiikan mukaisia siltä osin kuin kyse on autoteollisuudesta ja yhdenmukaisia suhteessa unionin liikenne-, ilmasto- ja energiapolitiikkaan. Näillä säädöksillä on erittäin myönteinen vaikutus EU:n autoteollisuuden kilpailukykyyn ja kansainväliseen kauppaan. Äänestämällä näiden säädösten puolesta edistetään teknistä kehitystä, saadaan mittakaavaetuja, estetään sisämarkkinoiden hajanaistuminen ja varmistetaan yhtäläiset ympäristö- ja turvallisuusstandardit kaikkialla EU:ssa.

               Ulkopuolista asiantuntemusta ei tarvittu tämän ehdotuksen yhteydessä. Moottoriajoneuvoja käsittelevä tekninen komitea kuitenkin tarkastelee sitä.

               4.OIKEUSPERUSTA

               4.1.
                     Menettelyllinen oikeusperusta

               4.1.1.
                     Periaatteet

               Euroopan unionin toiminnasta tehdyn sopimuksen, jäljempänä ’SEUT-sopimus’, 218 artiklan 9 kohdassa määrätään päätöksistä ”sopimuksella perustetussa elimessä unionin puolesta esitettävien kantojen vahvistamisesta, silloin kun tämän elimen on annettava säädöksiä, joilla on oikeusvaikutuksia, lukuun ottamatta säädöksiä, joilla täydennetään tai muutetaan sopimuksen institutionaalisia rakenteita”.

               Ilmaisu ”säädökset, joilla on oikeusvaikutuksia” käsittää myös sellaiset säädökset, joilla on oikeusvaikutuksia kyseiseen elimeen sovellettavan kansainvälisen oikeuden nojalla. Se kattaa myös välineet, joilla ei ole sitovaa vaikutusta kansainvälisen oikeuden nojalla mutta jotka ”voivat vaikuttaa ratkaisevasti sen säännöstön sisältöön, jonka unionin lainsäätäjä antaa”.
                  2

               4.1.2.
                     Soveltaminen tässä asiassa

               WP.29 on elin, jossa keskustellaan vuoden 1958 tarkistetun sopimuksen ja rinnakkaissopimuksen täytäntöönpanosta.

               Säädökset, jotka WP.29:n on määrä hyväksyä, ovat säädöksiä, joilla on oikeusvaikutuksia.

               Suunniteltuun säädökseen sisältyvät E-säännöt sitovat unionia ja voivat vaikuttaa ratkaisevasti ajoneuvojen tyyppihyväksyntää koskevan unionin lainsäädännön sisältöön. Euroopan parlamentin ja neuvoston direktiivillä 2007/46/EY
                  3
                korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin vuoden 1958 tarkistetun sopimuksen nojalla vahvistetut säännöt eli E-säännöt EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Direktiivin 2007/46/EU antamisen jälkeen E-sääntöjä on yhä enemmän sisällytetty unionin lainsäädäntöön.

               Suunnitelluilla säädöksillä ei täydennetä eikä muuteta sopimuksen institutionaalisia rakenteita.

               Sen vuoksi ehdotetun päätöksen menettelyllinen oikeusperusta on SEUT-sopimuksen 218 artiklan 9 kohta.

               4.2.
                     Aineellinen oikeusperusta

               4.2.1.
                     Periaatteet

               SEUT-sopimuksen 218 artiklan 9 kohdan nojalla annettavan päätöksen aineellinen oikeusperusta määräytyy ensisijaisesti sen suunnitellun säädöksen tavoitteen ja sisällön perusteella, jota unionin puolesta otettava kanta koskee. Jos suunnitellulla säädöksellä on kaksi tavoitetta tai siihen sisältyy kaksi osatekijää ja jos näistä tavoitteista tai osatekijöistä toinen on mahdollista määritellä pääasialliseksi tavoitteeksi tai osatekijäksi, johon nähden toinen tavoite tai osatekijä on liitännäinen, SEUT-sopimuksen 218 artiklan 9 kohdan nojalla hyväksyttävällä päätöksellä on oltava vain yksi aineellinen oikeusperusta, eli se, jota pääasiallinen tai ensisijainen tavoite tai osatekijä edellyttää.

               4.2.2. Soveltaminen tässä asiassa

               Suunniteltujen säädösten pääasiallinen tarkoitus ja sisältö liittyvät lainsäädännön lähentämiseen. Ehdotetun päätöksen aineellinen oikeusperusta on sen vuoksi SEUT-sopimuksen 114 artikla.

               4.3.
                     Päätelmät

               Ehdotetun päätöksen oikeusperustana tulisi olla SEUT-sopimuksen 114 artikla luettuna yhdessä SEUT-sopimuksen 218 artiklan 9 kohdan kanssa.

               2020/0020 (NLE)

               Ehdotus

               NEUVOSTON PÄÄTÖS

               Yhdistyneiden kansakuntien Euroopan talouskomission asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152, ehdotuksista maailmanlaajuisiin teknisiin sääntöihin (GTR) nro 3, 6 ja 16, ehdotuksesta muutoksiksi keskinäiseen päätöslauselmaan R.E.5 sekä ehdotuksista luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 114 artiklan luettuna yhdessä sen 218 artiklan 9 kohdan kanssa,

               ottaa huomioon Euroopan komission ehdotuksen

               sekä katsoo seuraavaa:

               (1)Unioni on neuvoston päätöksellä 97/836/EY
                  4
                liittynyt Yhdistyneiden kansakuntien Euroopan talouskomission, jäljempänä ’UNECE’, sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista, jäljempänä ’vuoden 1958 tarkistettu sopimus’. Vuoden 1958 tarkistettu sopimus tuli voimaan 24 päivänä maaliskuuta 1998.

               (2)Unioni on neuvoston päätöksellä 2000/125/EY
                  5
                liittynyt sopimukseen pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamisesta, jäljempänä ’rinnakkaissopimus’. Rinnakkaissopimus tuli voimaan 15 päivänä helmikuuta 2000.

               (3)UNECE:n ajoneuvoja koskevien sääntöjen yhdenmukaistamista käsittelevä maailmanfoorumi, jäljempänä ’työryhmä 29’ eli ’WP.29’, voi vuoden 1958 tarkistetun sopimuksen 1 artiklan ja rinnakkaissopimuksen 6 artiklan nojalla hyväksyä ehdotukset muutoksiksi UNECE:n sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152, ehdotukset muutoksiksi maailmanlaajuisiin teknisiin sääntöihin (GTR) nro 3, 6 ja 16, ehdotuksen muutoksiksi konsolidoituun päätöslauselmaan R.E.5 sekä ehdotukset luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista.

               (4)WP.29:n on 10 ja 12 päivän maaliskuuta 2020 välisenä aikana pidettävän maailmanfoorumin 180. kokouksen aikana määrä hyväksyä edellä mainitut säädökset, jotka liittyvät pyörillä varustettujen ajoneuvojen ja niihin asennettavien tai niissä käytettävien varusteiden ja/tai osien hyväksymistä koskeviin hallinnollisiin määräyksiin ja yhdenmukaisiin teknisiin vaatimuksiin sekä niihin sovellettaviin maailmanlaajuisiin teknisiin sääntöihin.

               (5)On aiheellista vahvistaa kanta, joka otetaan unionin puolesta WP.29:ssä siltä osin kuin on kyse UNECE:n sääntöjä koskevien ehdotusten hyväksymisestä, sillä UNECE:n säännöistä tulee unionia sitovia ja ne voivat ratkaisevalla tavalla vaikuttaa unionin oikeuden sisältöön ajoneuvojen tyyppihyväksynnän alalla.

               (6)Euroopan parlamentin ja neuvoston direktiivillä 2007/46/EY
                  6
                korvattiin jäsenvaltioiden hyväksymisjärjestelmät unionin hyväksymisjärjestelmällä ja vahvistettiin yhdenmukaiset puitteet, jotka sisältävät ne hallinnolliset määräykset ja yleiset tekniset vaatimukset, joita sovelletaan kaikkiin uusiin ajoneuvoihin, järjestelmiin, komponentteihin ja erillisiin teknisiin yksiköihin. Tuolla direktiivillä sisällytettiin vuoden 1958 tarkistetun sopimuksen nojalla vahvistetut säännöt, jäljempänä ’E-säännöt’, EU-tyyppihyväksyntäjärjestelmään joko tyyppihyväksyntää koskevina vaatimuksina tai unionin lainsäädännön vaihtoehtoina. Direktiivin 2007/46/EU antamisen jälkeen E-sääntöjä on yhä enemmän sisällytetty unionin lainsäädäntöön.

               (7)Saatujen kokemusten ja tekniikan kehityksen vuoksi olisi mukautettava tai täydennettävä tiettyjä vaatimuksia, jotka liittyvät E-sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152. Lisäksi on tarpeen muuttaa tiettyjä UNECE:n maailmanlaajuisten sääntöjen (GTR) nro 3, 6 ja 16 määräyksiä. Samoin on tarpeen hyväksyä muutokset keskinäiseen päätöslauselmaan R.E5 sekä ehdotukset luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista.

               (8)WP.29:n valmisteluasiakirjan ECE/TRANS/WP.29/2020/25 aiheena on E-säännön nro 144 (onnettomuuksien sattuessa käytettävät hätäviestijärjestelmät) täydennystä 2 koskeva ehdotus, joka ei vielä ole valmis äänestettäväksi WP.29:ssä,

               (9)WP.29:n valmisteluasiakirja ECE/TRANS/WP.29/2020/2 koskee ehdotusta täydennykseksi 1 E-säännön nro 9 (kolmipyöräisten ajoneuvojen melu) muutossarjaan 08. Koska EU ei sovella E-säännön nro 9 yhtenäisiä vaatimuksia, ei ole tarpeen vahvistaa unionin kantaa ehdotukseen ECE/TRANS/WP.29/2020/2,

               ON HYVÄKSYNYT TÄMÄN PÄÄTÖKSEN:

               1 artikla

               WP.29:ssä 10 ja 12 päivän maaliskuuta 2020 välisenä aikana pidettävässä WP.29:n 180. kokouksessa unionin puolesta otettava kanta on äänestää tämän päätöksen liitteessä lueteltujen ehdotusten puolesta.

               2 artikla

               WP.29:ssä 10 ja 12 päivän maaliskuuta 2020 välisenä aikana pidettävässä WP.29:n 180. kokouksessa unionin puolesta otettava kanta on äänestää E-säännön nro 144 (onnettomuuksien sattuessa käytettävät hätäviestijärjestelmät) täydennystä 2 koskevaa ehdotusta (valmisteluasiakirja ECE/TRANS/WP.29/2020/25) vastaan.

               3 artikla

               Tämä päätös on osoitettu komissiolle.

               Tehty Brysselissä

                     Puheenjohtaja

                     Neuvoston puolesta

                     Puheenjohtaja

                     (1)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (2)

                        Unionin tuomioistuimen tuomio 7.10.2014, Saksa v. neuvosto, C-399/12, ECLI:EU:C:2014:2258, 61–64 kohta.

                     (3)

                        Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

                     (4)

                        Neuvoston päätös 97/836/EY, tehty 27 päivänä marraskuuta 1997, Euroopan yhteisön liittymisestä Yhdistyneiden kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) (EYVL L 346, 17.12.1997, s. 78).

                     (5)

                        Neuvoston päätös 2000/125/EY, tehty 31 päivänä tammikuuta 2000, pyörillä varustettuihin ajoneuvoihin ja niihin asennettaviin ja/tai niissä käytettäviin varusteisiin ja osiin sovellettavien maailmanlaajuisten teknisten sääntöjen vahvistamista koskevan sopimuksen (”rinnakkaissopimus”) tekemisestä (EYVL L 35, 10.2.2000, s. 12).

                     (6)

                        Euroopan parlamentin ja neuvoston direktiivi 2007/46/EY, annettu 5 päivänä syyskuuta 2007, puitteiden luomisesta moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, osien ja erillisten teknisten yksiköiden hyväksymiselle (Puitedirektiivi) (EUVL L 263, 9.10.2007, s. 1).

    ---documentbreak---

               EUROOPAN KOMISSIO
            Bryssel 5.2.2020
            COM(2020) 42 final
            LIITE
            asiakirjaan
            Ehdotus NEUVOSTON PÄÄTÖKSEKSI
            Yhdistyneiden kansakuntien Euroopan talouskomission asianomaisissa komiteoissa Euroopan unionin puolesta otettavasta kannasta siltä osin kuin on kyse ehdotuksista muutoksiksi UNECE:n sääntöihin nro 10, 26, 28, 46, 48, 51, 55, 58, 59, 62, 79, 90, 106, 107, 110, 117, 121, 122, 128, 144, 148, 149, 150, 151 ja 152, ehdotuksista maailmanlaajuisiin teknisiin sääntöihin (GTR) nro 3, 6 ja 16, ehdotuksesta muutoksiksi keskinäiseen päätöslauselmaan R.E.5 sekä ehdotuksista luviksi, jotka koskevat muutoksen laatimista GTR-sääntöön nro 6 ja sähköajoneuvon tehon määrittämisestä (DEVP) annettavan uuden GTR-säännön laatimista

               LIITE

                        Sääntö nro

                        Työjärjestyksen kohdan otsikko

                        Asiakirjaviite
                           1

                        10

                        Ehdotus: täydennys 1 muutossarjaan 06, E-sääntö nro 10 (sähkömagneettinen yhteensopivuus)

                        ECE/TRANS/WP.29/2020/30

                        26

                        Ehdotus: muutossarja 04 E-sääntöön nro 26
                           (henkilöautojen ulkonevat osat)

                        ECE/TRANS/WP.29/2020/26

                        26

                        Ehdotus: täydennys 4 muutossarjaan 03, E-sääntö nro 26
                           (henkilöautojen ulkonevat osat)

                        ECE/TRANS/WP.29/2020/15

                        28

                        Ehdotus: täydennys 6 E-säännön nro 28 alkuperäiseen versioon (äänimerkinantolaitteet)

                        ECE/TRANS/WP.29/2020/3

                        46

                        Ehdotus: täydennys 7 muutossarjaan 04, E-sääntö nro 46
                           (epäsuoran näkemän tarjoavat laitteet)

                        ECE/TRANS/WP.29/2020/16

                        46

                        Ehdotus: täydennys 8 muutossarjaan 04, E-sääntö nro 46
                           (epäsuoran näkemän tarjoavat laitteet)

                        ECE/TRANS/WP.29/2020/17

                        48

                        Ehdotus: uusi muutossarja 07 E-sääntöön nro 48 (valaisimien ja merkkivalolaitteiden asennus)

                        ECE/TRANS/WP.29/2020/36, WP.29-180-07

                        51

                        Ehdotus: täydennys 6 muutossarjaan 03, E-sääntö nro 51
                           (luokkien M ja N ajoneuvojen melu)

                        ECE/TRANS/WP.29/2020/4

                        55

                        Ehdotus: muutossarja 02 E-sääntöön nro 55
                           (mekaaniset kytkinlaitteet)

                        ECE/TRANS/WP.29/2020/27

                        58

                        Ehdotus: täydennys 1 muutossarjaan 03, E-sääntö nro 58
                           (taka-alleajosuojat)

                        ECE/TRANS/WP.29/2020/19

                        59

                        Ehdotus: uusi muutossarja 03 E-sääntöön nro 59 (varaosaäänenvaimennusjärjestelmät)

                        ECE/TRANS/WP.29/2020/7

                        62

                        Ehdotus: muutossarja 01 E-sääntöön nro 62
                           (mopojen ja moottoripyörien suojaaminen luvattomalta käytöltä)

                        ECE/TRANS/WP.29/2020/28

                        79

                        Ehdotus: täydennys 2 muutossarjaan 03, E-sääntö nro 79
                           (ohjauslaitteet)

                        ECE/TRANS/WP.29/2020/11

                        90

                        Ehdotus: täydennys 5 muutossarjaan 02, E-sääntö nro 90 (varaosina toimitettavat jarrujen osat)

                        ECE/TRANS/WP.29/2020/8

                        106

                        Ehdotus: täydennys 18 E-säännön nro 106 alkuperäiseen versioon
                           (maatalousajoneuvojen ilmarenkaat)

                        ECE/TRANS/WP.29/2020/5

                        107

                        Ehdotus: täydennys 9 muutossarjaan 06, E-sääntö nro 107
                           (luokkien M2 ja M3 ajoneuvot)

                        ECE/TRANS/WP.29/2020/12

                        107

                        Ehdotus: täydennys 4 muutossarjaan 07, E-sääntö nro 107
                           (luokkien M2 ja M3 ajoneuvot)

                        ECE/TRANS/WP.29/2020/13

                        107

                        Ehdotus: täydennys 3 muutossarjaan 08, E-sääntö nro 107
                           (luokkien M2 ja M3 ajoneuvot)

                        ECE/TRANS/WP.29/2020/14

                        110

                        Ehdotus: täydennys 1 muutossarjaan 04, E-sääntö nro 110
                           (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2020/20

                        110

                        Ehdotus: täydennys 2 muutossarjaan 04, E-sääntö nro 110
                           (paineistettua/nesteytettyä maakaasua käyttävät ajoneuvot)

                        ECE/TRANS/WP.29/2020/21

                        117

                        Ehdotus: täydennys 11 muutossarjaan 02, E-sääntö nro 117 (renkaiden vierintävastus, vierintämelu ja märkäpito)

                        ECE/TRANS/WP.29/2020/6

                        121

                        Ehdotus: täydennys 4 muutossarjaan 01, E-sääntö nro 121 (hallintalaitteiden, merkkivalaisinten ja osoittimien tunnistaminen)

                        ECE/TRANS/WP.29/2020/22

                        122

                        Ehdotus: täydennys 6 E-sääntöön nro 122 (lämmitysjärjestelmät)

                        ECE/TRANS/WP.29/2020/23

                        128

                        Ehdotus: täydennys 10 E-säännön nro 128 alkuperäiseen versioon

                        ECE/TRANS/WP.29/2020/31

                        144

                        Ehdotus: täydennys 1 E-sääntöön nro 144 (onnettomuuksien yhteydessä käytettävät hätäviestijärjestelmät)

                        ECE/TRANS/WP.29/2020/24

                        144

                        Ehdotus: muutossarja 01 E-sääntöön nro 144
                           (onnettomuuksien yhteydessä käytettävät hätäviestijärjestelmät)

                        ECE/TRANS/WP.29/2020/29

                        148

                        Ehdotus: täydennys 2 E-säännön nro 148 alkuperäiseen versioon (merkkivalolaitteet)

                        ECE/TRANS/WP.29/2020/32

                        149

                        Ehdotus: täydennys 2 E-säännön nro 149 alkuperäiseen versioon (tienvalaisulaitteet)

                        ECE/TRANS/WP.29/2020/33

                        150

                        Ehdotus: täydennys 2 E-säännön nro 150 alkuperäiseen versioon (heijastimet)

                        ECE/TRANS/WP.29/2020/34

                        151

                        Ehdotus: täydennys 1 E-sääntöön nro 151 (kuolleesta kulmasta varoittavat järjestelmät (BISIS))

                        ECE/TRANS/WP.29/2020/18,  WP.29-180-05

                        152

                        Ehdotus: täydennys 1 E-sääntöön nro [152] (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        ECE/TRANS/WP.29/2020/9

                        152

                        Ehdotus: muutossarja 01 E-sääntöön nro [152] (luokkien M1 ja N1 ajoneuvojen kehittyneet hätäjarrutusjärjestelmät (AEBS))

                        ECE/TRANS/WP.29/2020/10

                        GTR-säännön numero

                        Työjärjestyksen kohdan otsikko

                        Asiakirjaviite

                        3

                        Ehdotus: muutos 4 GTR-sääntöön nro 3 (moottoripyörien jarrulaitteet)

                        Ehdotus: muutosta 4 koskeva tekninen raportti, GTR-sääntö nro 3 (moottoripyörien jarrulaitteet)

                        Lupa laatia muutoksia GTR-sääntöön nro 3

                        ECE/TRANS/WP.29/2020/47

                        ECE/TRANS/WP.29/2020/48

                        ECE/TRANS/WP.29/AC.3/47

                        6

                        Ehdotus: muutos 2 GTR-sääntöön nro 6
                           (turvalasit)

                        Ehdotus: muutosta 2 koskeva tekninen raportti, GTR-sääntö nro 6 (turvalasit)

                        Lupa laatia muutoksia GTR-sääntöön nro 6

                        ECE/TRANS/WP.29/2020/43

                        ECE/TRANS/WP.29/2020/44

                        ECE/TRANS/WP.29/AC.3/52

                        6

                        Ehdotus: muutos 3 GTR-sääntöön nro 6
                           (turvalasit)

                        Ehdotus: muutosta 3 koskeva tekninen raportti, GTR-sääntö nro 6 (turvalasit)

                        Lupa laatia muutos GTR-sääntöön nro 6

                        ECE/TRANS/WP.29/2020/45

                        ECE/TRANS/WP.29/2020/46

                        ECE/TRANS/WP.29/AC.3/52

                        16

                        Ehdotus: muutos 2 GTR-sääntöön nro 16 (renkaat)

                        Ehdotus: muutosta 2 koskeva tekninen raportti, GTR-sääntö nro 16 (renkaat)

                        Lupa laatia muutoksia GTR-sääntöön nro 16

                        ECE/TRANS/WP.29/2020/41

                        ECE/TRANS/WP.29/2020/42

                        ECE/TRANS/WP.29/AC.3/48/Rev.1

                        Päätöslauselman nro

                        Työjärjestyksen kohdan otsikko

                        Asiakirjaviite

                        R.E.5

                        Ehdotus: muutos 5 valonlähdeluokkien yhteisistä määritelmistä annettuun konsolidoituun päätöslauselmaan (R.E.5)

                        ECE/TRANS/WP.29/2020/37

                        Muut asiat

                        Työjärjestyksen kohdan otsikko

                        Asiakirjaviite

                        Lupa laatia muutos maailmanlaajuiseen tekniseen sääntöön (UN GTR) nro 6 (turvalasit)

                        ECE/TRANS/WP.29/AC.3/55

                        Tarkistettu lupa laatia uusi UN GTR -sääntö sähköajoneuvon tehon määrittämisestä (DEVP)

                        ECE/TRANS/WP.29/AC.3/53/Rev.1

                     (1)

                        Kaikki taulukossa mainitut asiakirjat ovat saatavilla osoitteessa
                  http://www.unece.org/trans/main/wp29/wp29wgs/wp29gen/gen2020.html
                  .